**Doababargobihttá: Álgoálbmogat ja našuvnnalaš unnitlogut – Bargoárka**

***Mix & Match- bargobihttá: Dás galggat sázuin laktit doahpaga rievttes čilgehussii***

|  |  |
| --- | --- |
| **Rom-álbmot**  | Olmmošjoavku mii lea unnit go eanetloguálbmot, ja mii lea guhká leamaš gullevaš riikii. Dát guoská rom, románi, juvddálaš, kvena ja meahccesuopmelaš joavkkuide Norggas. Dát joavkkut leat historjjálaččat leamaš mielde hábmeme Norgga kulturárbbi. Muhtun áigodagain historjjás lea Norggas leamaš politihkka mii lea buktán váikkuhusaid dáid joavkkuid eallinvuohkái.  |
| **Romániálbmot/ táhterat**  | Sátni mearkkaša variašuvdna dahje ahte juoga lea girjái. Olmmošjoavkku siskkobealde mearkkaša ahte lea variašuvdna joavkku indiviidaid gaskka.  |
| **Juvddálaččat**  | Go oaidnu muhtun joavkku olbmuid iešvuođain lea «stirdon» ja rievdameahttun. Daid oainnuid lea váttis rievdadit, vaikko vel deaivvada olbmuiguin dan joavkkus masa leat govahallamat.  |
| **Kvenat/ norggasuopmelaččat**  | Našuvnnalaš unnitlohku Norggas mii ásaiduvai riikii 1880-logus. Eatnasat dán joavkkus atnet iežaset sierra álbmogin religiovnna, historjjá ja kultuvrra vuođul mii lea leamaš vuolgán Gaskanuortan (Midtøsten). Gielat mat dán jovkui gullet leat dárogiella, jiddishgiella ja hebreagiella.  |
| **Meahccesuopmelaččat**  | Dat oaidnu ahte muhtun álbmotjoavkkus lea fásta váimmus, esseansa, mii čájeha joavkku lahtuid kultuvrra ja láhttema. Dalle sáhttá leat váttis fuomášit joavkku máŋggabealatvuođaid. |
| **Álgoálbmot (sápmelaččat)**  | Našuvnnalaš unnitlohku Norggas mii jođii deike 1800-logu maŋit oasis. Dán joavkku gielat leat dárogiella ja romanésgiella. Ovdal leat leamaš gohčodan dán joavkku maiddái «sigøynárin», ja muhtumat atnet dan sáni ain. Historjjálaččat leat muhtun lahtut dán unnitlogus leamaš johtti olbmot. Dál leat oallugat sis fástaássit.  |
| **Máŋggabealatvuohta**  | Našuvnnalaš unnitlohku Norggas mii árbevirolaččat elii Davvikalohtas. Davvi-Norggas gávdnojit čálalaš gáldot 800-logu rájes. Dál ásset dán unnitlogu lahtut miehtá Norgga. 2005:s dohkkehuvvui unnitloguálbmoga giella, kvenagiella, sierra giellan. Muhtumat gohčodit dan giela kvenasuomagiellan.  |
| **Essensialiseren**  | Dán álbmotjoavkku mihtilmasvuohta lea ahte dat ii leat eanetlogus dan stáhtas gos ássá vaikko lea dat álbmotjoavku mii álggos ásai guovllus. Norggas lea dábálaš čatnat dán álbmotjoavkku Davvi-Norgii vaikko álbmotjoavkku lahtut ásset miehtá riikka. |
| **Stereotyhpalaš**  | Našuvnnalaš unnitlohku Norggas mii lea eallán riikkas 1500-logu rájes. Dán joavkku olbmot leat árbevirolaččat johtán, juogo nannámis dahje fatnasiin. Dál leat eatnasat sis fástaássit. Dán joavkkus geavahit dárogiela ja románi. Leat máŋga duhát olbmo geat identifiserejit iežaset dán joavkku lahttun. |